EkBass/fiwiki-20250220-pages-articles huggingface dataset:
Pollux b

{{Eksoplaneetta | nimi = Pollux b | kuva = Pólux B.jpg | kuvateksti = Taiteilijan näkemys Pollux b:stä. | löytäjät = A. P. Hatzes, W. D. Cochran et al. | löytöpäivä = | löytötapa = Säteisnopeusmenetelmä | tähden nimi = Pollux | etäisyys auringosta = 33,7 | tähden massa = 1,7 | tähden spektriluokka = K0 IIIb | tähden metallipitoisuus = 0,19 | luminositeetti = 32 | tähden ikä = | isoakselin puolikas = 1,69 ± 0,03 | eksentrisyys = 0,02 ± 0,03 | kiertoaika = 589,64 ± 0,81 | kiertoaika vuotta = | inklinaatio = | peri pituus = | peri aika = 2 447 739,02±4,5 | massa = 2,9 ± 0,1 | massa maa = 730,94 | säde = | säde maa = | tiheys = | lämpötila = | putoamiskiihtyvyys = }} Pollux b eli HD 62509 b oli ensimmäinen tähteä Pollux kiertämästä löydetty planeetta. Sen olemassaolosta saatiin viitteitä jo vuonna 1993, mutta varmoja havaintoja jouduttiin odottamaan aina vuoteen 2006 asti, jolloin sen olemassaolo paljastui uusista spektroskooppisista havainnoista säteisnopeusmenetelmän avulla. == Lähteet == Luokka:Eksoplaneetat Luokka:Jättiläisplaneetat
Hamanami

Hamanami () oli keisarillisen Japanin laivaston Yūgumo-luokan hävittäjä toisessa maailmansodassa. == Palvelus == Palvelukseen otettaessa alus liittettiin 32. hävittäjäviirikköön.Whitley 1988, s. 204. Alus suojasi 11. marraskuuta 1944 saattuetta TA nro. 3:a Filippineiltä Manilasta Ormociin. Yhdysvaltain laivaston Task Force 38:n laiva upotti Hamanamin Ormocin lahteen, länteen Leytestä, jolloin 63 miehistöstä kuoli ja 42 haavoittui. Asashimon miehistö pelasti 167 eloonjäänyttä, joihin kuuluivat 32. hävittäjäviirikön komentaja, kapteeni Oshima Ichitaro ja aluksen päällikkö, komentaja Motokura. == Lähteet == * * === Viitteet === ==Aiheesta muualla== *CombinedFleet.com: Yūgumo-luokan hävittäjät *CombinedFleet.com: Hamanamin historia Luokka:Filippiinienmeren hylyt Luokka:Yūgumo-luokan hävittäjät Luokka:Japanilaiset toisen maailmansodan hävittäjät
Torstai… 40 seuraavaa hittiä

Torstai… 40 seuraavaa hittiä on Leevi and the Leavingsin kokoelma-albumi vuodelta 2001. == Kappaleet == Kappaleet on säveltänyt, sanoittanut ja sovittanut Gösta Sundqvist. CD 1 # # # # # # # # # # # # # # # # # # # # CD 2 # # # # # # # # # # # # # # # # # # # # == Arvostelut == * Soundi: http://www.soundi.fi/levyarviot/leevi-and-leavings-torstai-40-seuraavaa-hittia == Lähteet == == Aiheesta muualla == * Torstai discogs.com-sivustolla Luokka:Vuoden 2001 kokoelma-albumit Luokka:Leevi and the Leavingsin albumit
Woude

Woude oli helsinkiläinen Ari "Woude" Voutilaisen johtama vuosina 1979-1986 toiminut uuden aallon yhtye. Tyypillisestä punk rockista poiketen Wouden uuden aallon musiikki edusti samanlaista romanttista linjaa kuin salolainen Vaavi- yhtye, raisiolainen Korroosio ja jyväskyläläinen Yari Knuutisen Se-yhtye. Voutilainen teki yhtyeen kappaleet, lauloi ja soitti kitaraa. Toisena kitaristina oli Risto Schiray, ja bassoa soitti Jarmo Halttunen. Rumpalina oli aluksi Timo "Droppis" Wahlberg, joka soitti ensimmäisellä pitkäsoitolla Keskellä aikaa. Hänet korvasi Kimmo Kosenius keväällä 1981 ja yhtyeen toinen albumi Kauniit päivät julkaistiin vuonna 1981. Vuoden 1983 singlen "Aika hyvä ihmiseksi"/"Vuoret vierii" jälkeen Kosenius jätti yhtyeen ja Woude jatkoi keikkailua soolona tai duona yhdessä Schirayn, Halttusen tai uuden kumppaninsa Heinäsirkan kanssa. Woude palasi vuonna 1985, nyt rummuissa oli Timo Kotineva. Toisinaan kokoonpanossa olivat mukana myös saksofonisti Antti Seppo (ex- Hassisen Kone) ja kosketinsoittaja Antti "Äpryk" Ahvenainen. Vuonna 1985 ilmestyi tällä kokoonpanolla single "Teksasin pojat"/"Tänä syyskuun yönä", joka jäi Wouden viimeiseksi levytykseksi. Seuraavana vuonna yhtye pikkuhiljaa lopetti ja Voutilainen jatkoi uraansa englanninkielistä materiaalia esittäneen Wow-Dees-yhtyeen kanssa. == Levytykset == === Spartakiadit-EP:llä (1980) === * Vanhat pierut * Suoraa toimintaa === Singlet (7") === * Kaupungin yöt / Satoi (1980, Johanna) * On kesä vasta alussa / Kaupunki (1980, Johanna) * Keskellä aikaa / Uskot säkin taikaan (1980, Johanna) * Tytöt / Tänään on kuin eilen (1981, Johanna) * Kuin lentohiekkaa / Kuka uskoo aurinkoon? (1982, Johanna) * Aika hyvä ihmiseksi / Vuodet vierii (1983, Johanna) * Teksasin pojat / Tänä syyskuun yönä (1985, Pyramid) === LP:t === * Keskellä aikaa (1981, Johanna) CD:nä 2009,9 bonusraitaa * Kauniit päivät (1981, Johanna) CD:nä 2009,11 bonusraitaa Lisäksi kappale Kulkuri ja joutsen on julkaistu kokoelmalla Sunnuntaina sataa aina (1989). == Lähteet == == Aiheesta muualla == * Woude vuonna 1979 Elävässä arkistossa Luokka:Suomalaiset uuden aallon yhtyeet
Steve Collins

Steve Collins (s. 13. maaliskuuta 1964 Thunder Bay, Ontario) on kanadalainen uransa lopettanut mäkihyppääjä. "Liito-oravaksi" nimetty Collins oli tunnettu omintakeisesta hyppytyylistään 1980-luvun alkupuolella. Hyppynsä ilmalennon aikana hän piti suksiaan nuolenkärkenä: suksien etukärjet yhdessä ja takakärjet etäällä toisistaan. Ruotsalaisen Jan Boklövin muutama vuosi myöhemmin kehittämässä V-tyylissähän suksien levityssuunta oli päinvastoin. Uransa ainoan maailmancup-voiton Collins otti muutamaa päivää alle 16-vuotiaana 9. maaliskuuta 1980 Lahdessa. Hän onkin nuorin maailmancupin osakilpailuvoittaja.http://www.fis- ski.com/uk/medg/mgjp1/youngerolderwinner.html Collins ei saavuttanut mäkihyppyurallaan aikuisten arvokisamitaleja tai muita huomattavia meriittejä. Hänen epävarma nuolenkärki-tyylinsä toi hänet hyppyrimäestä toisinaan pitkälle, mutta useimmiten ei. == Lähteet == == Aiheesta muualla == * Luokka:Kanadalaiset mäkihyppääjät Luokka:Vuonna 1964 syntyneet Luokka:Elävät henkilöt
Dennis Lawrence

Dennis Lawrence (s. 1. elokuuta 1974, Morvant) on trinidadtobagolainen jalkapalloilija. Lawrence on pelannut keskuspuolustajana Wrexhamissa vuodesta 2001. Walesiin hän siirtyi trinidadilaisesta Defence Force -seurasta. Vuonna 2003/2004 hänet valittiin Wrexhamin kauden pelaajaksi. Ensimmäisen maaottelunsa 201-senttinen Lawrence pelasi 18. maaliskuuta 2000 Alankomaiden Antilleja vastaan. Vuoden 2001 Copa Caribessa (nykyinen Caribbean Cup) hänet valittiin turnauksen arvokkaimmaksi pelaajaksi. Vuoden 2006 MM-kisoissa Lawrence pelasi Trinidad ja Tobagon kaikki kolme ottelua. Hän on pelannut 66 maaottelua, joissa on tehnyt neljä maalia (tilanne 20. kesäkuuta 2006).http://fifaworldcup.yahoo.com/06/en/w/player/4326_LAWRENCE_Dennis.html == Lähteet == Luokka:Trinidadtobagolaiset jalkapalloilijat Luokka:Vuonna 1974 syntyneet Luokka:Elävät henkilöt
Aurtis Whitley

Aurtis Whitley (s. 1. toukokuuta 1977, Malick) on trinidadtobagolainen jalkapalloilija. Keskikentällä pelaava Whitley on edustanut vuodesta 1999 San Juan Jablotehia. Hän on koko uransa pelannut kotimaansa seuroissa lukuun ottamatta kuuden kuukauden jaksoa portugalilaisessa Vitória FC:ssä vuonna 1997. Whitleyn ensimmäinen maaottelu oli 15. marraskuuta 2000 Panamaa vastaan. Hän pelasi vuoden 2006 MM-kisoissa kaikissa Trinidad ja Tobagon kolmessa ottelussa. Whitley on pelannut 27 maaottelua, joissa on tehnyt yhden maalin (tilanne 20. kesäkuuta 2006). http://fifaworldcup.yahoo.com/06/en/w/player/180653_WHITLEY_Aurtis.html == Lähde == Luokka:Trinidadtobagolaiset jalkapalloilijat Luokka:Vuonna 1977 syntyneet Luokka:Elävät henkilöt
Toyota Alphard

Toyota Alphard on Toyotan valmistama 7- tai 8-paikkainen luksus tila-auto, jota myydään Aasian markkinoilla. Se on kulmikkaasti muotoiltu, ja siksi erittäin tilava. Ensimmäisen sukupolven Alphardia valmistettiin 2002-2008 ja auto oli saatavilla usealla eri voimalinjalla. Moottorivaihtoehdot olivat 2.4-litrainen 2AZ-FE 4-sylinterinen 16 venttiilinen VVT-i moottori, joka tuotti 158hp. Tämän lisäksi oli 3.0 1MZ-FE moottori 6 sylinterinen 32-venttiilinen quadcam, joka tuotti 220hp. Näitä molempia tekniikoita sai myös nelivedolla, auton muutoin ollessa etuvetoinen. Lisäksi tarjolla oli vielä hybridi-malli, jossa polttomoottorina oli 2.4 2AZ-FE. Hybridissä vetotapa on toteutettu niin, että polttomoottori vetää etupyöriltä ja sähkömoottori tuottaa voimaa takapyörille. Vaihteistona on 2002-2005 malleissa 4-vaihteinen Super ECT-vaihteisto. Facelift-mallissa (2005-2007) vaihteisto vaihtui 5-vaihteiseen versioon. Toisen sukupolven Alphardia valmistettiin 2008-2015. Pienempi moottori säilyi edelleen 2AZ-FE mallina pienin päivityksin, mutta isompi moottorivaihtoehto uudistui kokonaan 3.5-litraiseen V6 moottoriin 2GR-FE-malliin, jonka teho on 276hp. Vaihteistoina saatavilla olivat 4-vaihteinen automaatti, 6-vaihteinen super ECT sekä 7-vaihteinen CVT- vaihteisto. Kolmannen sukupolven Alphardin valmistus aloitettiin vuonna 2015 ja on edelleen tuotannossa. Turvallisuusvarusteina Alphardissa on GOA- korirakenne ja 8 kappaletta SRS-ilmatyynyjä. Keula on muotoiltu niin, että se vahingoittaa mahdollisesti alle jääviä jalankulkijoita mahdollisimman vähän. == Sukupolvet == Toyota Alphard (first generation) (front, white), Serdang.jpg|Ensimmäinen sukupolvi (2002–2008) 2008 Toyota H20 Alphard 01.JPG|Toinen sukupolvi (2008–2015) Toyota ALPHARD X (AH30W) front.JPG|Kolmas sukupolvi (2015-) == Aiheesta muualla == Alphard Luokka:M-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Yritys- ja yhteisötietojärjestelmä

Yritys- ja yhteisötietojärjestelmä (lyhenne YTJ) on Patentti- ja rekisterihallituksen sekä verohallinnon yhteisesti omistama ja ylläpitämä tietojärjestelmä Suomessa, jolla hallinnoidaan rekisteriä Y-tunnuksista ja näihin liittyvistä tiedoista. Yritys- ja yhteisötietojärjestelmässä ovat yritykset ja yhteisöt, jotka on merkitty *kaupparekisteriin, *säätiörekisteriin, *arvonlisäverovelvollisten rekisteriin, *ennakkoperintärekisteriin, *työnantajarekisteriin tai *verohallinnon asiakasrekisteriin (Verohallinnon perustiedot). Lisäksi tietojärjestelmässä on yritykset ja yhteisöt, joista on annettu perustamisilmoitus, mutta joiden merkitseminen rekisteriin on asianomaiselta viranomaiselta vielä tekemättä. ==Aiheesta muualla== * YTJ:n tietopalvelu * Yritys- ja yhteisötietolaki Luokka:Suomen hallinto
Kimberly Wyatt

Kimberly Kaye Wyatt (s. 4. helmikuuta 1982 Warrensburg, Missouri) on yhdysvaltalainen laulaja-tanssija ja malli sekä oli The Pussycat Dollsin jäsen. Wyattin laulama "Don't Wanna Fall In Love" on yksi yhtyeen albumin Doll Dominationin kappaleista. Kimberly Wyatt syntyi Warrensburgin pikkukaupungissa lähellä Kansas Cityä. Hän aloitti laulamisen ja tanssin seitsemänvuotiaana. 14-vuotiaana Wyatt sai opiskelustipendin Joffrey Balletiin ja Broadway Dance Centeriin New Yorkissa. Ollessaan 17 hän valmistui lukiosta ja matkusti Las Vegasiin koekuvauksiin laivaristeily- ja kasinoesityksiä varten. Hän esiintyi kaksi vuotta revyyssä M/S Explorer of the Seas-laivalla. Wyatt muutti Los Angelesiin vuonna 2001. Seuraavana vuonna hän aloitti tanssijana Cedric the Entertainerin sketsiohjelmassa. Vuonna 2003 hän esiintyi Nick Lacheyn musiikkivideolla, jossa Robin Antin toimi koreografina. Tämä pyysi Wyattia liittymään The Pussycat Dolls-yhtyeeseen. Bändin muut jäsenet olivat Ashley Roberts, Jessica Sutta, Carmit Bachar ja Melody Thornton. The Pussycat Dollsin keulakuva oli laulaja-tanssija Nicole Scherzinger. Yhtye julkaisi kaksi maailmanlaajuisesti menestynyttä albumia: PCD (2005) ja Doll Domination (2008). Wyatt jätti yhtyeen vuonna 2010 Jessica Suttan jälkeen, kun hänellä meni muiden tyttöjen tavoin välit poikki Scherzingerin kanssa. Lähdettyään The Pussycat Dollsista Wyatt liittyi musikaaliduoon Her Majesty & The Wolves, joka julkaisi debyyttialbuminsa vuonna 2011. Wyatt toimi myös tuomarina Got to Dance -tanssikilpailuohjelmassa ensimmäisellä ja toisella kaudella Ashley Banjon ja Adam Garcian kanssa. Lisäksi hän on ollut mm. japanilaisen kosmetiikkamerkin mallina. Wyatt meni naimisiin vuonna 2013 malli Max Rogersin kanssa ja heillä on vuosina 2015 ja 2017 syntyneet tytöt, sekä vuonna 2019 syntynyt poika. Viimeisen lapsen saamisen jälkeen tehtiin Wyattille ja hänen miehelleen sterilisaatio. ==Lähteet== == Aiheesta muualla == *The Pussycat Dollsin nettisivut * Luokka:Yhdysvaltalaiset laulajat Luokka:Yhdysvaltalaiset tanssijat Luokka:Vuonna 1982 syntyneet Luokka:Elävät henkilöt
Marxilais-leniniläinen yhteiskuntatieteen seura

Marxilais-leniniläinen yhteiskuntatieteen seura (MLYS) oli jyväskyläläinen 12. toukokuuta 2005 perustettu yhdistys, joka perustettiin ”edesauttamaan marxilais-leniniläisen tieteen eri osa-alueiden tutkimusta ja kommunistisen teorian kehittämistä sekä edistämään työväenliikkeen opinto- ja sivistystoimintaa.” Seura lakkautti toimintansa vuonna 2008 ja se poistettiin yhdistysrekisteristä. MLYS julkaisi teoreettista Jäänmurtaja-lehteä kahdesta neljä kertaa vuodessa. Lehdessä esitettiin muun muassa analyyseja kapitalismin palauttamisesta Neuvostoliitossa. Jäänmurtajassa julkaistiin myös artikkeleja kansainvälisistä asioista ja Suomen työväenliikkeen historiasta sekä analysoitiin Suomen nyky-yhteiskunnan tilaa luokkakantaisesti marxismi- leninismin tyyliin. Kun esimerkiksi SKP:n ohjelmassa valitetaan että sosialistissa maissa ”pääsi vallalle myös valtiollinen byrokratia, eräissä vaiheissa jopa stalinilainen terrori”, puolusti MLYS Stalinin aikana Neuvostoliitossa harjoitettua politiikkaa. MLYS:n näkemys oli, että Neuvostoliiton kehityksessä ratkaiseva käänne tapahtui vasta Stalinin kuoltua. == Teesit == Seura julkaisi teesinsä, joissa pyrittiin analyysiin nykyisestä yhteiskunnasta ja sille vaihtoehtoisen yhteiskunnan hahmottamiseen: ===Työväenluokka ja valtio=== *Työväenluokan johtava rooli sosialistisen vallankumouksen toteuttamiseen. *Työväenluokan ja kapitalistien välinen ristiriita, joka aikaa myöten johtaa proletariaatin diktatuuriin. *Marxilaisen teorian mukaan jokaisessa yhteiskunnassa on johtava luokka, jolla on hallussaan muun muassa väkivaltakoneisto. *Yhteiskuntaluokkien kuolema. *Neuvostoliiton virheiden analysointi ja paluu ennen Hruštšovin aikaa vallinneeseen tilanteeseen on pakollinen. *Kiinan kansantasavalta on myös hylännyt proletariaatin edut ja vallan on kaapannut revisionistinen porvaristo. ===Kommunistinen puolue=== *Työväenluokka tarvitsee vallankumouksessa johtajaa. Kommunistinen puolue on johtava ryhmä (Lenin). *Objektiivisten olojen tutkiminen ja analysointi sekä tämän perustalle luotu strategia ovat aktiivin toiminnan takeet. *Puolue on elävä kaaderiorganisaatio. *Jäsenten erotettava milloin on tehtävä maanalaista työtä tai julkista toimintaa. *Valmistauduttava olosuhteiden muutokseen. ===Opportunismi ja marxismi-leninismi=== MLYS:n näkemyksen mukaan kommunistisen liikkeen jatkuvana ongelmana on oikeisto-opportunismi eli revisionismi ja vasemmisto-opportunismi. MLYS:n näkemyksen mukaan Neuvostoliiton kommunistinen puolue siirtyi revisionistiselle linjalle Hruštšovin otettua vallan ja Kiinan kommunistinen puolue taas Mao Zedongin kuoltua ja Deng Xiaopingin noustua johtoon. Oikeisto-opportunismin tunnusmerkeiksi MLYS katsoo muun muassa ajatuksen sosialismin ja kapitalismin rauhanomaisesta rinnakkainelosta, rauhanomaisen sosialismiin siirtymisen sekä proletariaatin diktatuurin hylkäämisen. == Lähteet == Luokka:Suomalaiset kommunistiset järjestöt
Avio-oikeus

Avio-oikeudella tarkoitetaan puolison oikeutta toisen puolison omaisuuteen avioliiton päättyessä (joko toisen puolison kuolemaan tai avioeroon). Avioliiton purkautuessa puolisoiden omaisuus (velat huomioiden) kartoitetaan. Pääperiaate on, että enemmän omistava puoliso antaa vähemmän omistavalle puolisolle omaisuudestaan tasinkoa niin paljon, että puolisoiden nettovarallisuudet ovat yhtä suuret. Tasinkoa antava puoliso päättää, mitä omaisuutta hän antaa tasinkona. Avio-oikeutta voidaan rajoittaa tekemällä avioehtosopimus, jossa määritellään miten omaisuus jaetaan avioliiton purkautumisen yhteydessä. Yleinen avio-ehtosopimuksen sisältö on, että puolisoilla ei ole lainkaan avio-oikeutta toistensa omaisuuteen. Voidaan myös sopia, että osa omaisuudesta on avio-oikeuden alaista. Avio-oikeus astuu voimaan avioliiton solmimisen yhteydessä ja kestää sen purkautumiseen saakka. Avio-oikeuden tulkintaan avioliiton purkautuessa vaikuttaa paikallinen lainsäädäntö (missä maassa eroa on haettu). Esimerkiksi Suomessa avio-oikeutta ei sovelleta täysimääräisesti – eli avio-oikeutta sovitellaan – jos avioliitto on kestänyt hyvin lyhyen ajan (esimerkiksi alle 2 vuotta) ja täysimääräinen soveltaminen johtaisi kohtuuttomaan lopputulokseen toisen puolison kannalta (esimerkiksi toinen puolisoista on miljonääri ja toinen varaton, jolloin miljonäärin omaisuutta ei näin ollen suoraan jaettaisi tasan). Toisaalta avioehtosopimustakaan ei välttämättä sovelleta täysimääräisenä, jos avioliitto on kestänyt hyvin kauan (esimerkiksi 20 vuotta) ja sopimuksen täysimääräinen soveltaminen johtaisi toisen puolison kannalta kohtuuttomaan lopputulokseen (esimerkiksi nainen ollut kotiäitinä 20 vuotta eikä sen takia ole kerryttänyt omaisuuttaan, vaan kaikki omaisuus on miehen nimissä). Avio-oikeuden sovittelu on hyvin harvinaista eikä avioliiton kestolle ole Suomessa laissa säädettyjä raja-aikoja. Avio-oikeutta voidaan rajoittaa myös siten, että testamentissa määrätään, ettei testamentin saajan puolisolla ole avio-oikeutta kyseisellä testamentilla siirtyvään omaisuuteen. Saman rajauksen voi tehdä myös lahjakirjassa, mutta ei vastikkeellisen saannon kuten kaupan tai vaihdon yhteydessä. Menettelyä, jossa avioliiton päätyttyä toteutetaan avio-oikeus ja selvitetään kummankin puolison omaisuus, kutsutaan ositukseksi. Entiset puolisot tai heidän perillisensä voivat tehdä osituksesta sopimuksen tai, jos se ei onnistu, he voivat pyytää tuomioistuinta määräämään pesänjakajan suorittamaan osituksen heidän välillään. Jos puolisoilla ei ole avio-oikeutta toistensa omaisuuteen, suoritetaan avioliiton päätyttyä tarvittaessa omaisuuden erottelu. Sen suorittamiseksi voidaan myös hakea pesänjakajaa, jos asiasta ei päästä yksimielisyyteen. Pesänjakajan päätöstä voidaan moittia saattamalla asia käräjäoikeuden ratkaistavaksi. == Katso myös == *Avioehtosopimus *Naimaosa == Lähteet == * == Aiheesta muualla == * Puolisoiden omaisuuden jako - Oikeus.fi *Avioliittolaki - Finlex Luokka:Perheoikeus
Okulaari

Okulaaria käytetään objektiivin luoman kuvan tarkasteluun, esimerkiksi kaukoputkella, kiikarilla tai mikroskoopilla tehtäviin näköhavaintoihin. Okulaari on yleensä metalliseen putkeen pakattu, lähellä katsojan silmää oleva linssipaketti, jolla objektiivilta muodostuva kuva saadaan (silmälle) teräväksi ja katselukelpoiseksi. ==Suurennus okulaarilla== Monesti laitteen suurennuksen muuttaminen tapahtuu juuri okulaaria vaihtamalla. Optisen laitteen suurennus on objektiivin polttovälin ja okulaarin polttovälien suhde: :\mathrm{MA}= \frac{f_O}{f_E}, missä: * \scriptstyle f_O on objektiivin polttoväli. * \scriptstyle f_E on okulaarin polttoväli. ==Okulaarityypit== Koska okulaareissa on tyyppikohtaisia eroja (rakenne, linssien lasilaatu, suurennos, näkökenttä), valitaan käytettävä okulaari yleensä havaittavan kohteen tai käyttötarkoitusen perusteella. Kaukoputkissa okulaari asetetaan kaukoputken tarkennuslaitteeseen (fokusointilaite). Okulaarityyppejä on markkinoilla on hyvin paljon. Yksinkertaisimmat okulaarimallit koostuvat kahdesta linssistä, parhaimmat ja myös kalleimmat koostuvat jopa seitsemästä linssistä. Okulaarin useiden linssien tehtävänä on korjata okulaarin omaa värivirhettä sekä antaa laaja ja reunoille saakka mahdollisimman virheetön kuvakenttä. Kukin linssi aiheuttaa pienen valohäviön, Siitä ei kuitenkaan yleensä ole haittaa == Yleisesti käytössä olevia okulaarityyppejä == *Huyghens *Ramsden *Kellner *Ortoskooppinen *Plössl (Plößl) *Erfle *Nagler File:Galilean 1069.png | Galilein okulaari File:Kepler 1610.png | Kepler-okulaari File:Dolond 1760.png | Dolond-okulaari File:Herschel 1768.png | Herschel-okulaari File:Huygens 1703.png | Huygens-okulaari File:Ramsden 1783.png | Ramsden-okulaari File:Kellner 1849.png | Kellner-okulaari File:Plössl 1860.png | Plössl-okulaari File:Steinheil 1880.png | Steinheil-okulaari File:Monocentric 1880.png | Monosentrinen okulaari File:Orthoscopic 1880.png | Orthoskooppinen okulaari File:König 1915.png | König-okulaari File:Erfle 1917.png | Erfle-okulaari File:RKE 1970.png | RKE-okulaari File:Nagler 1979 1981.png | Nagler-okulaari == Lähteet == * astro.utu.fi: Okulaari * EYEPIECE EVOLUTION 1601–1990 ===Viitteet=== Luokka:Optiset laitteet Luokka:Teleskoopit
Russell Latapy

Russell Nigel Latapy (s. 2. elokuuta 1968 Port of Spain) on trinidadtobagolainen jalkapalloilija. Hyökkääjänä pelannut Latapy edusti vuodesta 2003 vuoteen 2009 skotlantilaista Falkirkia, jonka jälkeen hän toimi Trinidad ja Tobagon maajoukkueessa ensin apulaisvalmentajana ja sitten päävalmentajana. Kotimaassaan Latapyn seurat olivat Trintoc ja Port Morant United. Vuodesta 1990 vuoteen 2009 hän pelasi ulkomailla Portugalissa ja Skotlannissa, Falkirkissa myös pelaaja-valmentajana. Latapyn ensimmäinen maaottelu oli 30. lokakuuta 1998 Hondurasia vastaan. Vuoden 2006 MM-kisoissa hän oli mukana yhdessä ottelussa pelaten 24 minuuttia. Latapy pelasi 78 maaottelua, joissa teki 29 maalia. == Seurat == * 1990–1994 Académica de Coimbra (Portugali) * 1994–1996 FC Porto (Portugali) * 1996–1998 Boavista FC (Portugali) * 1998–2001 Hibernian FC (Skotlanti) * 2001–2003 Rangers FC (Skotlanti) * 2003–2003 Dundee United FC (Skotlanti) * 2003–2009 Falkirk FC (Skotlanti) == Lähteet == Luokka:Trinidadtobagolaiset jalkapalloilijat Luokka:Vuonna 1968 syntyneet Luokka:Elävät henkilöt
Christopher Birchall

Christopher Birchall (s. 5. toukokuuta 1984 Stafford, Englanti) on maajoukkuetasolla Trinidad ja Tobagoa edustava jalkapalloilija. Keskikenttäpelaaja Birchall on koko ammattilaisuransa vuodesta 2001 pelannut Coventry Cityssä. Huolimatta siitä, että on syntynyt ja asunut Englannissa Birchall edustaa Trinidad ja Tobagoa kansainvälisellä tasolla. Tämä on mahdollista, koska hänen äitinsä on syntynyt Port of Spainissa. Birchallin ensimmäinen maaottelu oli 25. toukokuuta 2005 Bermudaa vastaan. Hän oli ensimmäinen valkoihoinen Trinidad ja Tobagon maajoukkueessa 60 vuoteen. Vuoden 2006 MM-kisojen karsintaottelussa 12. marraskuuta 2005 hän tasoitti pelin 1-1:een Bahrainia vastaan - hänestä tuli ensimmäinen valkoihoinen maalin Trinidad ja Tobagon joukkueessa tehnyt pelaaja. 2006 MM-kisoissa Birchall pelasi Trinidad ja Tobagon kaikki kolme ottelua. Hän on pelannut 22 maaottelua, joissa on tehnyt kolme maalia (tilanne 20. kesäkuuta 2006). http://fifaworldcup.yahoo.com/06/en/w/player/235063_BIRCHALL_Christopher.html == Lähteet == Luokka:Trinidadtobagolaiset jalkapalloilijat Luokka:Vuonna 1984 syntyneet Luokka:Elävät henkilöt
Valosaastesuodin

Valosaastesuodin on yleensä tähtikaukoputken tai kiikarin okulaariin kiinnitettävä leveäkaistainen suodatin. Suodatin auttaa poistamaan tähtitaivaan havainnointia vaikeuttavan valosaasteen, josta on muodostunut ongelma erityisesti suuremmissa asutuskeskuksissa. Valosaasteeksi luokitellaan erityisesti natrium- ja elohopealamppujen taivaalle siroama hajavalo. Suotimella on kontrastia parantava vaikutus, jolloin taustataivaasta saadaan tummempi. Valosaastesuodatin on suosittu apuväline syvän taivaan havainnoinnissa. Luokka:Optiset laitteet
Tsahurit

Tsahurit ovat pieni kaukasialainen kansa Itä-Kaukasiassa Dagestanin eteläosassa ja Azerbaidžanin pohjoisosassa. Tsahureita on vain noin 20 000, joista noin 15 000 asuu Azerbaidžanissa. Tsahureitten määrä on kasvanut vuodesta 1979 vuoteen 1989 48,8 prosenttia. He puhuvat tsahurin kieltä ja ovat uskonnoltaan muslimeita. He kutsuvat itseään nimellä Liqhy, mutta heidät tunnetaan yleisesti nimellä tšahur, joka on myös heidän suurimman kylänsä nimi. == Elinkeinot == Azerbaidžanin tsahurit ovat perinteisesti harjoittaneet elinkeinonaan maataloutta. He kasvattavat maissia, ohraa, vehnää, riisiä ja hirssiä. He myös kasvattavat lampaita ja siipikarjaa. Lisäksi he ovat hankkineet lisätuloja puutarhanhoidolla, silkin tuotannon ja tupakan viljelyllä. Neuvostoaikana heidän taloudellinen asemansa vahvistui uuden teknologian myötä. == Historia == Suurin osa tsahureista asui alkujaan Dagestanissa, mutta 1200-luvulla osa heistä muutti Azerbaidžaniin. Vuosisatojen ajan he taistelivat itsenäisyydestään Turkkia ja Persiaa vastaan. Tsahurit muodostivat liiton Venäjän keisarikunnan kanssa 1800-luvun alussa, koska katsoivat Venäjän auttavan heitä Turkkia ja Persiaa vastaan. Näin he päätyivät Venäjän alaisuuteen. Tsahurit karkotettiin 1800-luvun puolivälistä Dagestanista Azerbaidžaniin, mistä he palasivat yhdeksän vuoden kuluttua, osan kuitenkin jäädessä Azerbaidžaniin, missä suurin osa tsahureista nykyisin asuu. == Aiheesta muualla == * The Tsakhur (Caxur) people Luokka:Azerbaidžanin etniset ryhmät Luokka:Dagestanin etniset ryhmät Luokka:Kaukasialaiset kansat
Toyota Coaster

Toyota Coaster on Toyotan valmistama pikkubussi, jota myydään lähinnä Aasian markkinoilla. Coasterista on saatavilla 16, 20, 24 ja 28 -paikkaiset versiot. Diesel Coastereiden voimanlähteenä toimii 4 104 cm3 rivi 4 Diesel OHV -moottori. Coaster on saatavana myös 1BZ-FPE LPG -moottorilla (Liquefied Petroleum Gas), joka on myös iskutilavuudeltaan 4 104 cm3. 16 -paikkaisissa malleissa on joka renkaassa rumpujarrut, mutta isommissa malleissa on edessä jäähdytetyt levyjarrut. == Mallinumerot == *BZB40R-ZCMSC = 16 -paikkainen LPG (Lyhyt akseliväli) *BZB50R-ZCMSC = 16 -paikkainen LPG (Pitkä akseliväli) *BB50R-ZCMSZ = 16 -paikkainen Diesel == Pituudet == *16 -paikkainen: 6 255 mm *20 -paikkainen: 6 990 mm *24 -paikkainen: 6 990 mm *28 -paikkainen: 7 725 mm Coaster Luokka:Linja-autot
Lezgit

Lezgit (Лезгияр/Лекьер, Lezgijar/Lekjer) ovat kaukasialainen kansa Etelä- Dagestanissa ja Pohjois-Azerbaidžanissa. Lezgit puhuvat lezgin kieltä, joka kuuluu dagestanilaisten kielten lezgiläiseen ryhmään. Lezgit ovat uskonnoltaan pääosin sunnalaisia, mutta heidän joukossaan on myös huomattava šiialaisten vähemmistöryhmä. Maa Lezgejä Tieto vuodelta Osuus väestöstä Lähde Dagestan 291 148 2002 11,3 % Muu Venäjä 120 852 2002 Venäjän vuoden 2002 väestönlaskenta Azerbaidžan 178 000 1999 Kazakstan 4 616 1999 Ethnodemographic situation in Kazakhstan Ukraina 4 349 2001 Ukrainan vuoden 2001 väestönlaskenta Pieniä lezgivähemmistöjä asuu myös Kirgisiassa, Georgiassa, Turkmenistanissa, Turkissa ja Uzbekistanissa. == Historia == Lezgit taistelivat Venäjän valloitusta vastaan yli 50 vuotta 1800-luvulla. Neuvostoliiton hajottua lezgit ovat alkaneet vaatia omaa tasavaltaa muodostettavaksi Dagestanin eteläosaan. Myös täydellisestä itsenäisyydestä haaveillaan. == Lähteet == Luokka:Dagestanin etniset ryhmät Luokka:Azerbaidžanin etniset ryhmät Luokka:Kaukasialaiset kansat
Waidhofen an der Ybbs

Waidhofen an der Ybbs on kaupunki eteläisessä Itävallassa Ala-Itävallan osavaltiossa. Waidhofenin historia ulottuu tuhannen vuoden taakse. Ensimmäiset kirjalliset merkinnät Waidhovn-nimestä ovat peräisin vuodelta 1186. Kaupunki tunnettiin korkealaatuisesta teräteollisuudestaan jo 1200-luvulla. Wainhofenissa oli keskiajalla runsaasti sepänpajoja, joissa taottiin muun muassa veitsiä, miekkoja, viikatteita ja sirppejä. Waidhofenissa oli vuoden 2019 arvion mukaan 11 261 asukasta. Asukasmäärä on pysynyt varsin vakaana 1970-luvulta lähtien. pienoiskuva|Maria Magdalenan kirkko Waidhofen elää matkailusta ja markkinoi itseään "tornien kaupunkina". Kaupungissa on barokkikirkkoja ja keskiaikaisia linnoja torneineen, kapeita kujia ja vanhoja kauppapaikkoja. Nähtävyyksiin kuuluvat muun muassa Rothschildin linna keskiajalta, Maria Magdalenalle pyhitetty kirkko, jonka nykyiset rakenteet ovat 1400-luvulta, goottilaistyylinen sairaalakirkko, Fransiskus Assisilaiselle pyhitetty luostarikirkko, käsityöläismuseo sekä Buchenbergin luonnonpuisto. == Lähteet == ==Aiheesta muualla== * Waidhofenin kaupungin kotisivut Luokka:Ala-Itävallan kaupungit
Yhteisömuoto

Yhteisömuoto on oikeustieteellinen (siviilioikeus/kauppaoikeus) käsite, jolla kuvataan oikeushenkilön laillista järjestysmuotoa. Suomessa yhteisömuotoja ovat *yhtiö *avoin yhtiö *kommandiittiyhtiö *osakeyhtiö *julkinen osakeyhtiö *osuuskunta *liikelaitos *rekisteröity yhdistys *julkisoikeudellinen yhdistys *kuntayhtymä *uskonnollinen yhdyskunta Säätiö (tai epäitsenäinen säätiö eli rahasto) ei ole yhteisö. Vero-oikeudessa määritelmä on erilainen (TVL 3 §), se kattaa myös esimerkiksi säätiöt mutta ei henkilöyhtiöitä. Luokka:Kauppaoikeus
Aulakuormaaja

Aulakuormaaja on lentoasemilla työskentelevien matkatavarankäsittelijöiden ammattinimike. Aulakuormaajien tehtäviin kuuluu lentomatkatavaroiden vastaanotto, koordinointi ja toimittaminen lähteville lentokoneille. Vuosien mittaan aulakuormaajan toimeen on lisätty myös lentokoneiden pakkaamista, varsinkin kotimaan lennoilla. Tämän lisäksi aulakuormaaja vastaanottaa saapuvan lentomatkatavaran ja toimittaa sen matkustajien vastaanotettavaksi tai koordinoi sen eteenpäin jatkolennoille. Aulakuormaajan tehtäviin kuuluu osittain myös lentomatkatavaran määrien kirjaaminen, seuranta ja etsintä ongelmatapauksissa, kuten passin jäädessä matkatavaralaukkuun. Esimerkiksi Finnair hoiti aiemmin aulakuormauksensa itse, mutta 2000-luvun alussa osasto siirrettiin alihankkijalle. Finnair kuormaus vaihtui maa-ja matkustajapalveluita tarjoavaksi Finnair Ground Handlingiksi josta sen jälkeen tuli Northport Oy. Kaikki pörssiyhtiö Finnairin tytäryhtiöitä. == Työn luonne == Aulakuormaajan työ on pääosin fyysistä. Koneita, kuten vetoajoneuvoja, käytetään yleensä vain lentokoneen ja matkatavara-aulan välisessä liikenteessä. Aulakuormaajan työtä on luonnehdittu yhdeksi fyysisesti raskaimmista töistä Suomessa. Tutkimusten mukaan aulakuormaaja siirtää päivittäin lähes 17 tonnia matkatavaroita käsivoimin sekä kävelee noin 10 kilometriä. Aulakuormaajan ammatissa selkävaivat ovatkin yleisiä. == Koulutus == Pääsy alalle ei vaadi aikaisempaa koulutusta, vaan työhön perehdytetään noin viikon kestävän jakson aikana. Luokka:Ilmailualan ammatit
Birgit Friedmann

Birgit Friedmann (s. 8. huhtikuuta 1960 Königstein im Taunus, Saksan liittotasavalta) on saksalainen entinen keskimatkojen juoksija, joka edusti kilpauransa aikana Saksan liittotasavaltaa. Friedmannin ensimmäiset arvokisat olivat Prahan EM-kisat 1978, joissa hän osallistui 3 000 metrin juoksuun, mutta keskeytti. 1980 Sittardissa järjestetyissä MM-kilpailuissa Friedmann voitti mestaruuden 3 000 metrillä ajalla 8.48,1. Hän osallistui myös Ateenan EM-kisoihin 1982 ollen 1 500 metrin juoksussa yhdestoista ajalla 4.14,66 ja 3 000 metrillä viides ajalla 8.43,65. Friedmann edusti urallaan Eintracht Frankfurt -seuraa. Aktiiviaikoinaan hän painoi 51 kg ja oli 166 cm pitkä. Luokka:Saksalaiset keskimatkojen juoksijat Luokka:Vuonna 1960 syntyneet Luokka:Elävät henkilöt
Kanttori

Kanttori (lyhenne kantt.) eli kirkkomuusikko johtaa seurakunnan musiikkityötä erityisesti jumalanpalveluksissa, häissä ja hautajaisissa. Kanttori säestää ja esilaulaa virret, johtaa kuoroa sekä soittaa alku-, väli- ja loppusoitot. Tehtäviin kuuluu lisäksi seurakunnan musiikkikasvatus esimerkiksi rippikouluissa sekä seurakunnan soitinhuolto. Isoissa seurakunnissa voi olla erikseen laulava kanttori ja säestävä urkuri. Kanttorit voivat myös pitää omia kirkkokonserttejaan ja järjestää konsertteja muille muusikoille. Joissakin suurissa seurakunnissa on kanttorin lisäksi erillinen urkurin virka. ==Tutkinnot== C-kanttorin virkaan vaadittavan tutkinnon voi suorittaa Oulun seudun ammattikorkeakoulussa, tai Yrkeshögskolan Noviassa Pietarsaaressa. A-kanttorin ja B-kanttorin tutkinnon voi suorittaa Taideyliopiston Sibelius- Akatemiassa kirkkomusiikin ja urkujen aineryhmässä. Kanttorin koulutus kestää tyypillisesti 4,5-8 vuotta. ==Virkaluokitukset== Kanttorin virat jaotellaan A-, B- ja C-luokkiin. Luokka A on laajaa yliopistotutkintoa edellyttävä virka. Luokka B on ylempää korkeakoulututkintoa edellyttävä virka. Luokka C on muuta piispainkokouksen hyväksymää tutkintoa edellyttävä virka. Luokka vaikuttaa palkan suuruuteen. ==Suomen ortodoksinen kirkko== Ortodoksisessa kirkossa kanttori johtaa jumalalanpalveluksissa laulavaa kuoroa. Suomessa ortodoksiseksi kanttoriksi opiskellaan Itä-Suomen yliopistossa (teologian maisterin tutkinto), jossa opiskellaan teologisia aineita, musiikkia sekä käytännön kuorojohtoa Ortodoksisessa seminaarissa. ==Historiaa== Kanttori (, laulaja < cantare, laulaa) oli alkuaan kirkollisen vuorolaulun esilaulaja. Suomessa hän oli katolisena aikana yleensä pappisvihkimyksen saanut henkilö, joka avusti kirkkoherraa. Turun tuomiokirkossa kanttorin rinnalla toimi lukkari, joka kuului myös hengelliseen säätyyn. Suomessa soittotaitoiset lukkarit saivat myös urkurien tehtäviä ja seurakuntiin muodostettiin lukkari- urkurin virkoja. Vain suurissa seurakunnissa oli erilliset lukkarin ja urkurin virat, ja heitä alettiin kutsua kanttoreiksi. Suomen kirkkolaissa alettiin vasta 1939 käyttää lukkarin sijaan nimitystä kanttori. Suomen seurakunnissa oli 1960-luvulla yleensä yhdistetty kanttori-urkurin virka, ja vain suurimmissa kaupungeissa oli erillisiä urkurien virkoja. Vähävarainen alle 3 500 jäsenen seurakunta voitiin 1960-luvulla vapauttaa vakinaisen kanttori- urkurin viran pitämisestä ja sallia tällaisten tehtävien hoitaminen sivutoimena. Suomen evankelis-luterilaisen kirkon kirkolliskokous päätti 1963 vuosien keskustelun jälkeen sallia naisten pääsyn kanttorinvirkoihin. == Lähteet == == Aiheesta muualla == * Skul.vi Luokka:Kirkolliset virat Luokka:Musiikkialan ammatit Luokka:Suomen evankelis-luterilaisen kirkon tehtävät ja arvot Luokka:Uskonnolliset ammatit
Nuolikotelo

Nuolikotelo eli viini on erilaisten nuolien tai tikkojen säilyttämiseen käytetty kotelo. Viiniä on eri tyyppejä käyttötarkoituksesta riippuen: viini saattaa riippua jousimiehen vyöstä, hevosen satulasta tai sitä saatetaan kantaa selässä. Erityisesti satulasta riippuvissa viinissä on usein myös tila itse jouselle. Useissa viinissä on kansi, joka suojaa nuolia lialta ja sateelta. Viintä on käytetty kaikissa kulttuureissa, joissa on käytetty jousta tai nuolia. Esimerkiksi Ötzi-muumiolla oli viini. Luokka:Asetekniikka
Nojanmaa

Nojanmaa on Savonlinnan kaupunkitaajaman itäosassa sijaitseva kaupunginosa. Vuoteen 1972 saakka Nojanmaa kuului Säämingin kuntaan. Kaupunginosa on saanut nimensä Nojamaan kartanosta, jonka nimi tulee aikoinaan aluetta asuttaneesta Nojoisten suvusta. Kaupunginosassa on Nojanmaan koulu ja päiväkoti. Nojanmaasta pääsee keskustaan paikallisbussilla numero 4, vuoroja on päivän aikana 9. Liiketoimintaa alueella edustavat Prisma, Carlson, Superkirppis, Tokmanni ja K-Rauta sekä useat Pajatien yritykset. Jatkosssa aiotaan kaupoille rakentaa Nojanmaan Itäkeskukseen lisää toimitilaa. Tokmannin viereen rakennettu uusi tavaratalo Rusta Nojanmaa viestittiin syksyllä 2020. Tokmannin ja Rustan taakse on sunniteltu erintarvikekauppaa, esimerkiksi K-market Nojanmaa tai suuri tavaratalo tai rakennustarvikekauppaa. Vuonna 1997 Nojanmaa valittiin Etelä-Savon vuoden kyläksi. ==Lähteet== Luokka:Savonlinnan kaupunginosat Luokka:Etelä-Savon vuoden kylät
Paul Belmondo

Paul Alexandre Belmondo (s. 23. huhtikuuta 1963 Boulogne-Billancourt, Ranska) on entinen ranskalainen kilpa-autoilija, joka ajoi Formula 1 -sarjassa. == Ura == Paul Belmondo ajoi Formula 1 -sarjassa kahdella eri kaudella, vuosina 1992 ja 1994, Marchin ja Pacificin talleissa. Hänellä on kyseenalainen kunnia kuulua F1-historian kaikkein hitaimpien kuljettajien joukkoon. Monet asiantuntijat katsoivat Belmondon ansainneen kuljettajanpaikkansa yksinomaan isänsä, näyttelijä Jean-Paul Belmondon nimen sekä rahojen turvin. Täysin toivoton tapaus Paul Belmondo ei kuitenkaan ollut. Hän toki hävisi säännöllisesti aika-ajossa sekunnin, jopa kaksi sekuntia tallitovereilleen, jotka hekään eivät kuuluneet F1:n kuumimpiin nimiin. Unkarin Grand Prix'ssä 1992 Belmondo onnistui kuitenkin aika-ajossa päihittämään tallikaverinsa Karl Wendlingerin puolella sekunnilla ja nousemaan itse kisassa, jossa 11 autoa ajoi ruutulipulle, yhdeksänneksi, joka jäi hänen parhaaksi sijoituksekseen. Belmondo starttasi kaikkiaan seitsemään GP:hen karsiutuen kaksikymmentä kertaa kisasta. Kahdesti kisa päättyi keskeytykseen. Suorastaan legendaariseksi nousi keskeytys Monacossa 1994: Belmondo jätti kilpailun kesken, koska ei jaksanut ajaa loppuun saakka. F1-uransa jälkeen Belmondo siirtyi BPR GT -sarjaan, jossa hän ajoi vuonna 1995 Pilot Aldix Racingin ja vuonna 1996 Ennea-tallin Ferrari F40 GT:llä. Vuonna 1996 hän ajoi kahden muun ranskalaisen entisen F1-kuljettajan kanssa, Éric Bernardin ja Jean-Marc Gounonin. BPR-sarjan jälkeen Belmondo ajoi Ranskan GT-sarjaa, Porsche Supercupia ja FIA GT Championship -sarjaa. Kilpauransa jälkeen Belmondo perusti USA:ssa oman GT- tallin nimeltä Paul Belmondo Racing, jonka kuljettajana hän myös itse toimi ennen tallin toiminnan lopettamista. Urheiluautoluokissa Belmondo on osoittanut kuuluvansa autourheiluun. Urheiluautopiireissä Belmondo on suhteellisen arvostettu kuljettaja. == F1-tulokset == Vuosi Talli Auto Moottori 1 2 3 4 5 6 7 8 9 10 11 12 13 14 15 16 Sijoitus Pisteet 1992 March F1 March CG911 Ilmor V10 RSA DNQ MEX DNQ BRA DNQ ESP 12 SMR 13 MON DNQ CAN 14 FRA DNQ GBR DNQ GER 13 HUN 9 BEL ITA POR JPN AUS \- 0 1994 Pacific Grand Prix Pacific PR01 Ilmor V10 BRA DNQ PAC DNQ SMR DNQ MON Kesk. ESP Kesk. CAN DNQ FRA DNQ GBR DNQ GER DNQ HUN DNQ BEL DNQ ITA DNQ POR DNQ EUR DNQ JPN DNQ AUS DNQ \- 0 ==Yksityiselämä== Belmondon isä on ranskalainen näyttelijä Jean-Paul Belmondo ja isoisä Paul Belmondo oli kuvanveistäjä. Belmondo seurusteli Monacon prinsessa Stéphanien kanssa. ==Lähteet== ==Aiheesta muualla== *Katsaus Belmondon uraan, lisäksi kuvia uran varrelta Luokka:Ranskalaiset Formula 1 -kuljettajat Luokka:Porsche Supercup -kuljettajat Luokka:Vuonna 1963 syntyneet Luokka:Elävät henkilöt
Ville-Veikko Hirvelä

Ville-Veikko Hirvelä (s. 1962) on suomalainen kansalaisaktivisti. Hänet tunnetaan askeettisesti elävänä modernin yhteiskunnan kriitikkona sekä ahkerana kehitysmaa-aktivismin harjoittajana. ==Toiminta ja ajattelu== Hirvelän elämänkatsomus on kulutusyhteiskunnan vastainen. Hänen mielestään konsumerismi vie ihmiseltä vapauden. Hirvelä näkee tärkeänä tehtävänään paljastaa ihmisille hallituksen politiikan haittapuolet. Hirvelä on toiminut esimerkiksi Maan ystävien ja Emmauksen jäsenenä. Toimintaan on kuulunut esimerkiksi Maailman kauppajärjestön eli WTO:n politiikkaan perehtyminen ja sen kritisointi sekä alkuperäiskansojen elämään ja ongelmiin perehtyminen. Hirvelä sanoo talouden globalisaation uhkaavan alkuperäiskansoja, kun markkinatalous levittäytyy heidän elinalueelleen tehden perinteiset elämäntavat mahdottomiksi. Hirvelä on perehtynyt erityisesti Intian alkuperäiskansoihin ja vieraillut usein heidän alueillaan. ==Totaalikieltäytyjä== Hirvelä tuomittiin keväällä 1992 kuuden kuukauden ja 17 päivän vankeusrangaistukseen asevelvollisuudesta kieltäytymisen takia. Hän aloitti tuomion kärsimisen 13. huhtikuuta 1994 Pansion työsiirtolassa. Vankeusaikanaan hän valitti viranomaisille siitä, ettei voinut kieltäytyä vankilan ei-dyykatusta ruoasta ja muusta vankilan hänen näkökulmastaan liian korkeasta elintasosta, kuten huoneenlämmityksestä. Hirvelä valitti myös siitä, ettei voinut rangaistuksen takia jatkaa silloista työtään Angolan orpolapsien hyväksi, ja vaati, että Suomen valtio korvaisi angolalaislapsille rangaistuksen takia saamatta jäävät avustukset. Hirvelän mukaan lain takaamat "kohtuulliset elinolot" vankiloihin olisi pitänyt mitata sen mukaan, voidaanko vastaavat elinolot turvata kaikille maailman ihmisille. Tällä tavalla hän valitti hovioikeuteen ja korkeimpaan oikeuteen, mutta valituksia ei noteerattu. Hirvelä esitti viranomaisille, että hän olisi voinut jatkaa työtään rangaistuksen ohessa esimerkiksi sähköisen valvonnan tai nilkkaan lukittavan ketjun avulla. Viranomaiset eivät kuitenkaan suostuneet tähän. Presidentti Ahtisaari hylkäsi armahdusanomuksen. Hirvelä ryhtyi rangaistuksen aikana 34 vuorokautta kestäneeseen nälkälakkoon, minkä vuoksi hän joutui Turun lääninvankilan sairaalaosastolle. Hän vapautui vankilasta 30. lokakuuta 1994. ==Elintavat== Turussa asuva Hirvelä elää itse hyvin niukasti, enimmäkseen dyykatulla ruoalla. Hän sanoo meditoivansa joka aamu tunnin. Hän myös eli kahdeksan vuotta selibaatissa, koska katsoi, että seurusteleminen ja perheen perustaminen johtaisivat kulutuksen lisääntymiseen. ==Lähteet== *Helsingin Sanomien artikkeli V.-V. Hirvelästä *https://archive.today/19991114000844/http://www.uta.fi/lehdet/aviisi/9412/totaali.html Elintasopakolainen nälkälakossa, Aviisi-lehden artikkeli] ==Aiheesta muualla== * Kumppanin 11/2006 artikkeli VOX: Ankara aktivisti Ville-Veikko Hirvelä Luokka:Suomalaiset kansalaisaktivistit Luokka:Kehityskriitikot Luokka:Suomalaiset pasifistit Luokka:Suomalaiset yhteiskunta-aktivistit Luokka:Vuonna 1962 syntyneet Luokka:Elävät henkilöt
Tatjana Kazankina

Tatjana Vasiljevna Kazankina (, s. 17. joulukuuta 1951 Petrovsk, Saratovin alue, Neuvostoliitto) on venäläinen keskimatkojen juoksija, joka edusti kilpaurallaan Neuvostoliittoa ja voitti kolme olympiakultaa. Kazankina saavutti ensimmäisen arvokisamitalinsa 1975 sisäratojen EM-kilpailuissa Katowicessa, jossa hän juoksi toiseksi 1 500 metrin juoksussa. Todelliseen menestykseen hän nousi seuraavana vuonna Montrealin olympialaisissa voittamalla 800 ja 1 500 metrin juoksuissa olympiakultaa. Samana vuonna hän teki 28. kesäkuuta uuden maailmanennätyksen 1 500 metrillä ajalla 3.56,0 ollen ensimmäinen nainen, joka juoksi matkan alle neljässä minuutissa. Kazankina oli myös 16. elokuuta 1980 ankkurina Neuvostoliiton viestijoukkueessa, joka teki 4 x 800 metrin viestissä uuden maailmanennätyksen. Vuosi 1980 oli Kazankinalle erityisen menestyksekäs. Hän teki 6. heinäkuuta jälleen uuden 1 500 metrin maailmanennätyksen 3.55,0 ja voitti elokuussa Moskovan olympialaisissa jälleen 1 500 metrin olympiakultaa. 13. elokuuta hän juoksi uuden maailmanennätyksen 3.52,47, joka pysyi maailmanennätyksenä yli 13 vuotta. Kazankina voitti pronssia Helsingin MM-kisoissa 1983 3 000 metrin juoksussa. Seuraavana vuonna hän teki uudet maailmanennätykset 2 000 ja 3 000 metrillä, mutta kieltäydyttyään Pariisissa doping-testistä hänet asetettiin kilpailukieltoon, mikä käytännössä lopetti hänen urheilu-uransa. == Lähteet == * Encyclopædia Britannican artikkeli Kazankinasta Luokka:Neuvostoliittolaiset keskimatkojen juoksijat Luokka:Neuvostoliittolaiset olympiavoittajat Luokka:Dopingrikkomuksesta tuomitut neuvostoliittolaiset Luokka:Dopingrikkomuksesta tuomitut yleisurheilijat Luokka:Vuonna 1951 syntyneet Luokka:Elävät henkilöt
Volkswagen Eos

Volkswagen Eos on Volkswagenin vuosina 2006–2015 valmistama coupé-cabriolet- korinen automalli, joka perustuu tekniikaltaan Volkswagen Golfiin. Golfin kangaskattoisen avomallin valmistus oli lopetettu vuonna 2002, ja seuraavan kerran siitä esiteltiin uusi malli vuonna 2011, joten Eosia ja Golf Cabrioletia myytiin usean vuoden ajan toistensa rinnalla. Eos on nimetty kreikkalaisen aamunkoiton jumalattaren mukaan. Vuoden 2007 Euro NCAP -kolaritestistä Eos sai tulokseksi neljä tähteä viidestä. Eosin muotoilu perustuu Volkswagen Concept C -konseptiautoon, joka oli esillä Geneven autonäyttelyssä keväällä 2004. Tuotantomalli ensiesiteltiin syksyllä 2005 Frankfurtin autonäyttelyssä. Bensiinimoottorit olivat aluksi 1,6 FSI (115 hv), 2,0 FSI (150 hv), 2,0 TFSI (200 hv) ja 3,2 VR6 (250 hv). Dieselmoottorina oli pumppusuutintyyppinen 2,0 TDI (140 hv). Syksyllä 2007 1,6-litraisen korvasi turboahdettu 1,4 TSI (122 hv). Seuraavana keväänä siitä tuli lisäksi sekä turboahtimella että mekaanisella ahtimella varustettu 160-hevosvoimainen versio, joka korvasi 2,0 FSI:n. Samaan aikaan dieselmoottori muuttui yhteispaineruiskutteiseksi ja 16-venttiiliseksi. Keväällä 2009 esiteltiin uusi suorasuihkutteinen 3,6-litrainen VR6 (260 hv), joka korvasi aiemman 3,2-litraisen. Syksyllä 2010 Los Angelesin autonäyttelyssä esiteltiin kasvojenkohotuksen kokenut Eos. Uudistuksessa sen ulkoista ilmettä muokattiin vastaamaan Golf VI -mallia. VR6-moottori poistettiin valikoimasta. == Lähteet == == Aiheesta muualla == Eos Luokka:S-segmentin autot Luokka:2000-vuosikymmenen autot Luokka:2010-luvun autot
Volkswagen Fox

Volkswagen Fox (Typ 5Z) on Volkswagenin vuosina 2003–2021 valmistama A-segmentin automalli, joka korvasi Volkswagen Lupon. Euroopassa Foxin seuraajaksi tuli vuonna 2011 Volkswagen Up, mutta mallin valmistus Etelä- Amerikan markkinoille jatkui edelleen. Meksikossa Foxia myytiin Lupo-nimisenä. Foxiin perustuva farmarimalli on nimeltään SpaceFox. Vuoden 2005 Euro NCAP -kolaritestistä Fox sai tulokseksi neljä tähteä viidestä. Fox tuli ensimmäisenä myyntiin Etelä-Amerikan markkinoilla vuonna 2003. Ensiesittely Euroopassa oli vuonna 2005 Leipzigin Auto Mobil International -näyttelyssä. Malli perustuu samalle A04-pohjalevylle kuin esimerkiksi Volkswagen Polo IV. Etelä-Amerikan markkinoilla myytiin normaaliversion lisäksi maasturimaisempaa CrossFoxia, jossa on korkeampi maavara, kattokaiteet ja koria suojaavia muoviosia. Syksyllä 2009 Foxin ulkoasua muokattiin vastaamaan uutta Polo V -mallia. Myös kojelauta oli uusi ja sen materiaalit parempia. Saataville tuli puoliautomaattinen I-Motion-vaihteisto. vasen|pienoiskuva|Facelift-mallin (2014) Volkswagen Fox. Toisen kasvojenkohotuksensa Fox sai syksyllä 2014. Keulan ilmeestä tuli aiempaa terävämpi ja takavalot olivat uudet. Sisäosien näkyvimmät muutokset olivat uusi ohjauspyörä ja tietoviihdejärjestelmä. Uutena moottorina esiteltiin 1,6-litrainen (120 hv), joka voi käyttää polttoaineenaan sekä bensiiniä että etanolia. Sen yhteydessä on kuusivaihteinen manuaalivaihteisto. == Lähteet == == Aiheesta muualla == Fox Luokka:A-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Karl Wendlinger

Karl Wendlinger (s. 20. joulukuuta 1968 Kufstein, Tiroli, ItävaltaKarl Wendlinger. DriverDB. Viitattu 14.7.2016.) on itävaltalainen kilpa-autoilija ja entinen F1-kuljettaja. Mercedes-Benz -tehtaan kilpailujohtajana 1980- ja 1990-luvulla toiminut Jochen Neerbasch auttoi kaksi nuorta lahjakasta kuljettajaa Formula ykkösiin vuoden 1991 lopulla. Toinen heistä oli Michael Schumacher ja toinen Karl Wendlinger. Vuonna 1990 Wendlinger ajoi World Sportscar Championship -sarjassa Sauberin C11-autolla. Vuosina 1991–1995 Wendlinger osallistui F1-sarjaan 41 GP:hen ja saavutti yhteensä 14 MM- pistettä. Hän ei yltänyt kertaakaan palkintokorokkeelle, mutta neljänneksi hän sijoittui kolme kertaa. Suomalaiset tulivat tuntemaan hänet Jyrki Järvilehdon tallitoverina Sauberilla. Kausi 1993 oli Wendlingerin paras: hän saavutti 12 MM-pistettä ja seitsemännen sijan MM-pisteissä. Wendlinger loukkaantui vakavasti vuoden 1994 Monacon GP:n harjoituksissa sattuneessa onnettomuudessa.Funo: Karl Wendlinger. Viitattu 14.7.2016. Maattuaan pitkään koomassa hän toipui vähitellen ja palasi Sauberin rattiin kaudella 1995. Hänen suorituskykynsä ei kuitenkaan enää ollut entisellään, ja neljän osakilpailun jälkeen talli vaihtoi hänet ranskalaiseen Jean-Christophe Boullioniin. Tämäkin osoittautui pettymykseksi, ja Wendlinger kutsuttiin takaisin kauden kahteen viimeiseen GP:hen. Niiden jälkeen Wendlinger vetäytyi Formula ykkösistä ja jatkoi kilpailemista urheiluauto- ja vakioautoluokissa. == Formula 1 -tulokset == Vuosi Talli 1 2 3 4 5 6 7 8 9 10 11 12 13 14 15 16 17 Pisteet Sijoitus 1991 Leyton House USA BRA SMR MON CAN MEX FRA GBR GER HUN BEL ITA POR ESP JPN Kesk. AUS 20 0 37. 1992 March RSA Kesk. MEX Kesk. BRA Kesk. ESP 8 SMR 12 MON Kesk. CAN 4 FRA Kesk. GBR Kesk. GER 16 HUN Kesk. BEL 11 ITA 10 POR Kesk. JPN AUS 3 12. 1993 Sauber RSA Kesk. BRA Kesk. EUR Kesk. SMR Kesk. ESP Kesk. MON 13 CAN 6 FRA Kesk. GBR Kesk. GER 9 HUN 6 BEL Kesk. ITA 4 POR 5 JPN Kesk. AUS 15 7 12. 1994 Sauber BRA 6 PAC Kesk. SMR 4 MON DNS ESP CAN FRA GBR GER HUN BEL ITA POR EUR JPN AUS 4 19. 1995 Sauber BRA Kesk. ARG Kesk. SMR Kesk. ESP 13 MON CAN FRA GBR GER HUN BEL ITA POR EUR PAC JPN 10 AUS Kesk. 0 28. ==Lähteet== Luokka:Itävaltalaiset Formula 1 -kuljettajat Luokka:World Sportscar Championship -kuljettajat Luokka:DTM-kuljettajat Luokka:American Le Mans Series -kuljettajat Luokka:Vuonna 1968 syntyneet Luokka:Elävät henkilöt